ET Euroopa Liidu Teataja C 282/34

Esimese Astme Kohtu 30. septembri 2009. aasta otsus — Lior versus komisjon ja komisjon versus Lior

(Liidetud kohtuasjad T-192/01 ja T-245/04) (1)

(Vahekohtuklausel - Thermie ja Altener II kavad - Taastuvenergia kasutamise ja energiasäästu edendamise projekte käsitlevad lepingud - Vastuvõetavus - Väljamaksmise nõue - Kulude põhjendatus - Avansina makstud summade tagastamise nõue - Kahjuhüvitis)

2009/C 282/63

Kohtumenetluse keel: prantsuse

Pooled

Hageja kohtuasjas T-192/01: Lior GEIE (Brüssel, Belgia) (esindajad: advokaadid V. Marien ja J. Choucroun, hiljem V. Marien)

Kostja kohtuasjas T-192/01: Euroopa Ühenduste Komisjon (esindajad: H. Støvlbæk, keda abistas advokaat M. Bra, hiljem H. Støvlbæk ja M. Konstantinidis, keda abistas advokaat B. Wägenbaur)

Hageja kohtuasjas T-245/04: Euroopa Ühenduste Komisjon

Kostjad kohtuasjas T-245/04: Lior GEIE ja Lior International NV (Hoeilaart, Belgia) (esindaja: V. Marien)

Kohtuasja ese

Kaks hagi, mille on EÜ artikli 238 alusel esitanud vastavalt Lior GEIE ja komisjon seoses seitsme lepinguga, mille komisjon ja Lior on sõlminud Thermie kava kohta, ja ühe lepinguga, mille komisjon ja Lior on sõlminud Altener II kava kohta

Resolutsioon

1. Mõista Lior GEIE-lt komisjoni kasuks välja: — Biogazi lepingu, Biomasse’i lepingu ja Maxibrochure bioclimatique’i lepingu eest 6 156,75 eurot, millele lisandub viivis alates 28. veebruarist 2002 Euroopa Keskpanga põhilistele refinantseerimistoimingutele eurodes kohaldatava määra alusel, mis kehtis 2002. aasta veebruaris ning mida suurendatakse 1,5 protsendipunkti võrra kuni 31. detsembrini 2002 ja 3,5 protsendipunkti võrra alates 1. jaanuarist 2003 kuni makse täieliku tasumiseni; — Biomasse’i lepingu eest 16 325,11 eurot, millele lisandub viivis alates 30. juunist 2002 Euroopa Keskpanga põhilistele refinantseerimistoimingutele eurodes kohaldatava määra alusel, mis kehtis 2002. aasta juunis ning mida suurendatakse 1,5 protsendipunkti võrra kuni 31. detsembrini 2002 ja 3,5 protsendipunkti võrra alates 1. jaanuarist 2003 kuni makse täieliku tasumiseni; — Wind Energy lepingu eest 3 980 eurot, millele lisandub viivis alates 15. jaanuarist 2002 Euroopa Keskpanga põhilistele refinantseerimistoimingutele eurodes kohaldatava määra alusel, mis kehtis 2002. aasta jaanuaris ning mida suurendatakse 1,5 protsendipunkti võrra kuni 31. detsembrini 2002 ja 3,5 protsendipunkti võrra alates 1. jaanuarist 2003 kuni makse täieliku tasumiseni; — Transport’i lepingu eest 36 000 eurot, millele lisandub viivis alates 31. augustist 2001 Euroopa Keskpanga põhilistele refinantseerimistoimingutele eurodes kohaldatava määra alusel, mis kehtis 2001. aasta augustis ning mida suurendatakse 1,5 protsendipunkti võrra kuni 31. detsembrini 2002 ja 3,5 protsendipunkti võrra alates 1. jaanuarist 2003 kuni makse täieliku tasumiseni; — Photovoltaïque’i lepingu eest 36 000 eurot, millele lisandub viivis alates 31. augustist 2001 Euroopa Keskpanga põhilistele refinantseerimistoimingutele eurodes kohaldatava määra alusel, mis kehtis 2001. aasta augustis ning mida suurendatakse 1,5 protsendipunkti võrra kuni 31. detsembrini 2002 ja 3,5 protsendipunkti võrra alates 1. jaanuarist 2003 kuni makse täieliku tasumiseni.

2. Mõista Liorilt komisjoni kasuks Agores’i lepingu eest välja 32 800 eurot, millele lisandub viivis alates 28. veebruarist 2003 Euroopa Keskpanga põhilistele refinantseerimistoimingutele eurodes kohaldatava määra alusel, mis kehtis 2003. aasta veebruaris ning mida suurendatakse 1,5 protsendipunkti võrra kuni makse täieliku tasumiseni.

3. Puudub vajadus teha otsust kohtuasjas T-245/04 komisjoni nõuete kohta, milles palutakse mõista Liori poolt tasumisele kuuluvad summad välja solidaarselt Lior International NV-lt.

4. Mõista üks neljandik komisjoni kohtukuludest, mis on seotud põhimenetlusega liidetud kohtuasjades T-192/01 ja T-245/04, välja Liorilt, kes ühtlasi kannab ise oma kohtukulud selles menetluses.

5. Mõista kõik kohtukulud seoses ajutiste meetmete kohaldamisega kohtuasjas T-192/01 R välja Liorilt.

6. Komisjon kannab ise kolm neljandikku oma kohtukuludest seoses põhimenetlusega kohtuasjas T-192/01 ja kolm neljandikku oma kohtukuludest seoses kohtuasjas T-245/04 Liori vastu alustatud menetlusega.

7. Komisjon kannab ise kõik oma kohtukulud seoses kohtuasjas T-245/04 Liori vastu esitatud haginõuetega.

8. Lior International kannab ise oma kohtukulud.

(1) ELT C 303, 27.10.2001.